ΓΡΑΠΤΗ ΕΡΩΤΗΣΗ E-2436/96 υποβολή: Hiltrud Breyer (V) προς την Επιτροπή (18 Σεπτεμβρίου 1996)

Θέμα: Χρησιμοποίηση γλυκοπεπτιδίων στην εκτροφή ζώων

Λόγω του γεγονότος ότι η Επιτροπή αρνήθηκε να απαντήσει στις ερωτήσεις που υποβλήθηκαν σχετικά με το πρόβλημα Avoparcin/Γλυκοπεπτίδια στην εκτροφή ζώων (γραπτή ερώτηση Ε-1531/96) ((EE C 365, 4.12.1996, 8. )), υποβάλλονται εκ νέου οι ακόλουθες ερωτήσεις, με την παράκληση για ικανοποιητικές απαντήσεις.

Σε σχέση με την 6μηνιαία απαγόρευση που λήγει σύντομα και αφορά στη Γερμανία τα γλυκοπεπτίδια κατά την εκτροφή ζώων, λαμβάνοντας υπόψη ότι λείπει σε επίπεδο Ευρωπαϊκής Ένωσης μια απαγόρευση αυτού του αντιβιοτικού στην εκτροφή ζώων, και ότι έχουν καταγραφεί πάνω από 13.000 θάνατοι στις ΗΠΑ, οι οποίοι παλαιότερα μπορούσαν συνήθως να θεραπευτούν μέσω αντιβιοτικών καθώς και αρνητικής στάσης της επιτροπής SCAN για την απαγόρευση του Avoparcin, τίθενται οι ακόλουθες ερωτήσεις:

1. Ποιά μέτρα προτίθεται να λάβει η Επιτροπή για να περιορίσει την ιδιαίτερα σημαντική χρήση ιατρικών προσθέτων παρασκευασμάτων στις ζωοτροφές και για να αποτρέψει την ενδεχόμενη δημιουργία ανθεκτικότητας στους ανθρώπους κατά των αντιοβιοτικών;

2. Πόσο υψηλή εκτιμά η Επιτροπή τη δημιουργία από οικονομικής απόψεων βλαβών που προκύπτουν λόγω της ανθεκτικότητας σε αντιβιοτικά στους ανθρώπους διότι χορηγούνται πρόσθετες φαρμακευτικές ουσίες στις κτηνοτροφές κατά την εκτροφή ζώων;

3. Διαθέτει η Επιτροπή στοιχεία, από τα οποία να προκύπτει πόσοι άνθρωποι στην Ευρωπαϊκή Ένωση δεν θα είχαν πεθάνει εάν δεν υπήρχε ανθεκτικότητα στα αντιβιοτικά;

4. α) Πώς εκτιμά η Επιτροπή τη δυνατότητα, με τη χρησιμοποίηση εναλλακτικών μεθόδων όπως η ομοιοπαθητική και άλλες διαδικασίες φυσικής θεραπείας, να μειωθεί η χρήση αντιβιοτικών στην εκτροφή ζώων;

β) Ενισχύει η Επιτροπή άμεσα ή έμμεσα τις έρευνες σ' αυτόν τον τομέα;

γ) Εάν ναι, μπορεί η Επιτροπή να διαβιβάσει ένα κατάλογο με τα σχετικά ερευνητικά προγράμματα;

Απάντηση του κ. Fischler εξ ονόματος της Επιτροπής (13 Νοεμβρίου 1996)

1. Σε περίπτωση όπου οι πραγματοποιηθείσες από την Επιτροπή έρευνες εξελίσσονται κατά τρόπο ώστε να παρουσιάζεται ο κίνδυνος αντίστασης των ανθρώπων στα αντιβιοτικά λόγω της χρήσης αντιβιοτικών στις ζωοτροφές, η Επιτροπή δε θα δίσταζε, όπως υπέδειξε στην απάντησή της στην ερώτηση αριθ. Ε 1531/96, την οποία υπέβαλε το Αξιότιμο Μέλος του Κοινοβουλίου ((ΕΕ αριθ. C 365, 4.12.1996, 8. )), να λάβει αμέσως τα αναγκαία μέσα για την προστασία της δημόσιας υγείας.

Η Επιτροπή έχει στη διάθεσή της την έκθεση της Επιστημονικής Επιτροπής για τη Διατροφή των Ζώων σχετικά με τον ενδεχόμενο κίνδυνο για τον άνθρωπο από τη χρήση Avoparcin στις ζωοτροφές. Η έκθεση αυτή ήταν απαραίτητη για να μπορέσει η Επιτροπή να αποφανθεί σχετικά με τους λόγους που επικαλέστηκαν η Δανία και η Γερμανία για την απαγόρευση της χρήσης στα εν λόγω κράτη του αντιβιοτικού Avoparcin (ενδεχόμενη δημιουργία ανθεκτικότητας στα αντιβιοτικά της ομάδας των γλυκοπεπτιδίων).

Σύμφωνα με τους διαδικαστικούς κανόνες που προβλέπει η οδηγία 70/524/ΕΟΚ ((Άρθρο 11 της οδηγίας 70/524/ΕΟΚ, ΕΕ αριθ. L 270 της 14.12.1970 )) για τη ρύθμιση τέτοιων περιπτώσεων, η Επιτροπή δεσμεύτηκε να συμβουλευτεί τα κράτη μέλη στο πλαίσιο της μόνιμης επιτροπής για τη διατροφή των ζώων. Η Επιτροπή πρόκειται να εκδόσει στις επόμενες εβδομάδες απόφαση για το ζήτημα της δυνατότητας μετάδοσης της ανθεκτικότητας στους ανθρώπους, αν τα κράτη μέλη μπορέσουν να της εκθέσουν προηγουμένως τη γνώμη τους.

2. Όσο δεν υφίσταται σχέση αιτίου αιτιατού μεταξύ της χρήσης αντιβιοτικών στις ζωοτροφές από τη μία πλευρά, και της εμφάνισης της ανθεκτικότητας σε αντιβιοτικά στον άνθρωπο από την άλλη, αποβαίνει δύσκολος ο υπολογισμός των οικονομικών βλαβών που ενδεχομένως ανακύπτουν.

Επιπλέον, με βάση τόσο την έκθεση της Επιστημονικής Επιτροπής για τη Διατροφή των Ζώων όσο και ορισμένες μελέτες, το πρόβλημα της ανθεκτικότητας στα αντιβιοτικά υπερβαίνει κατά πολύ το πλαίσιο των ζωοτροφών, θίγοντας επίσης τη χρήση τους στην κτηνιατρική και, βεβαίως, στην ιατρική.

3. Η Επιτροπή δε διαθέτει τα δεδομένα που ζητά το Αξιότιμο Μέλος του Κοινοβουλίου 7 για τη συγκέντρωση στοιχείων, πρόκειται να εφαρμοστεί σύστημα συλλογής δεδομένων στα νοσοκομεία της Κοινότητας.

4. Η Επιτροπή δε γνωρίζει «φυσικές» εναλλακτικές μεθόδους θεραπείας ή ομοιοπαθητικά προϊόντα που μπορούν ενδεχομένως να υποκαταστήσουν τα αντιβιοτικά που χρησιμοποιούνται ως πρόσθετες ύλες για την πρόληψη εμφάνισης ορισμένων ασθενειών. Η Επιτροπή δε στηρίζει την έρευνα στο συγκεκριμένο τομέα.

Υποβάλλοντας στο Συμβούλιο τις προτάσεις της για τις οδηγίες 93/113/ΕΟΚ ((ΕΕ αριθ. L 334 της 31.12.1993. )) και 93/114/ΕΟΚ για τη χρήση ενζύμων και μικροοργανισμών στις ζωοτροφές, η Επιτροπή επέτρεψε τη χρήση μιας νέας γενιάς πρόσθετων υλών, των οποίων οι ιδιότητες επιφέρουν, όπως και τα αντιβιοτικά, τη βελτίωση της πεπτικότητας τους ή τη σταθεροποίηση της χλωρίδας του πεπτικού συστήματος των ζώων. Η προσφυγή στις νέες πρόσθετες ύλες θα μπορούσε να προκαλέσει τη μείωση της κατανάλωσης αντιβιοτικών στις ζωοτροφές για προληπτικούς λόγους.